Komisjoni otsus,

20. veebruar 2004,

Kreekas 2004. aasta olümpiamängudel või paraolümpiamängudel osalevate registreeritud hobuste ajutise sissetoomise kohta

(teatavaks tehtud numbri K(2004) 499 all)

(EMPs kohaldatav tekst)

(2004/177/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] eriti selle artikli 19 alapunkti ii,

ning arvestades järgmist:

(1) Vastavalt komisjoni otsusele 10. aprilli 1992. aasta 92/260/EMÜ loomatervishoiunõuete ja veterinaarsertifikaatide kohta registreeritud hobuste ajutiseks impordiks [2] ja komisjoni 5. veebruari 1993. aasta otsusele 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil [3] tuleb esitada garantiid tagamaks, et üle 180 päeva vanused kastreerimata täkud ei kujuta endast ohtu seoses hobuste viirusarteriidi levikuga.

(2) Kreekas Ateenas 2004. aasta augustis olümpiamängudel osalevad registreeritud hobused on Kreeka pädevate asutuste ja organiseeriva Fédération Équestre Internationale (FEI) veterinaarjärelevalve all.

(3) Kreekas Ateenas 2004. aasta septembris paraolümpiamängudel osalevad registreeritud hobused on Kreeka pädevate asutuste veterinaarjärelevalve all.

(4) Teatavad sellel kõrgetasemelisel ratsavõistlusel osalemiseks kvalifitseeritud täkud võivad mitte vastata otsustes 92/260/EMÜ või 93/197/EMÜ sätestatud nõuetele seoses hobuste viirusarteriidiga.

(5) Seetõttu tuleks teha erand neist nõuetest hobustele, keda selleks spordivõistluseks ajutiselt vastu võetakse või imporditakse. Selle erandiga tuleks sätestada tingimused, mis välistavad hobuste viirusarteriidi levikuohu.

(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Erandina otsusest 92/260/EMÜ lubavad liikmesriigid registreeritud kastreerimata täkkude ajutist importi osalemiseks olümpiamängude ja paraolümpiamängude ratsavõistlustel Kreekas Ateenas vastavalt 2004. aasta augustis ja septembris, ilma et nõutaks selle otsusega sätestatud tagatisi hobuste viirusarteriidi puhuks, kui on täidetud lõikes 2 sätestatud nõuded.

2. Vastavalt otsuse 92/260/EMÜ II lisale kehtestatud veterinaarsertifikaat vastab järgmistele nõuetele:

a) A, B, C, D ja E sertifikaadi III jaotise punkti e alapunkt v ja F sertifikaadi III jaotise punkti f alapunkt v, mis käsitlevad hobuste viirusarteriiti, jäetakse välja riikliku veterinaararsti poolt, kes sertifikaadile alla kirjutab;

b) sertifikaatidesse lisatakse järgmine tekst:

"Komisjoni otsuse 2004/177/EÜ [4] kohaselt lubatud registreeritud hobune.".

c) sertifikaatide külge kinnitatud deklaratsiooni lisatakse järgmine tekst:

"Käesoleva sertifikaadiga hõlmatud hobune on ette nähtud osalemiseks olümpiamängude/paraolümpiamängude ratsavõistlustel (mittevajalik maha tõmmata) ja teda ei kasutada aretamiseks ega sperma kogumiseks tema Euroopa Liidu liikmesriigis viibimise ajal.

Korraldused on tehtud hobuse väljavedamiseks Euroopa Liidust viivitamata pärast olümpiamängude/paraolümpiamängude (mittevajalik maha tõmmata) ratsavõistluste lõppu.

Euroopa Liidust kavandatud eksportimise kuupäev ja koht: …".

Artikkel 2

1. Erandina otsusest 93/197/EMÜ lubavad liikmesriigid registreeritud kastreerimata täkkude ajutist importi Falklandi saartelt, Kõrgõzstanist ja Saint-Pierre ja Miquelonist osalemiseks olümpiamängude ja paraolümpiamängude ratsavõistlustel Kreekas Ateenas vastavalt 2004. aasta augustis ja septembris, ilma et nõutaks selle otsusega sätestatud tagatisi hobuste viirusarteriidi puhuks, kui on täidetud lõikes 2 sätestatud nõuded.

2. Vastavalt otsuse 92/197/EMÜ II lisale kehtestatud veterinaarsertifikaat vastab järgmistele nõuetele:

a) a, B ja G sertifikaadi III jaotise punkti e alapunkt v, mis käsitleb hobuste viirusarteriiti, jäetakse välja riikliku veterinaararsti poolt, kes sertifikaadile alla kirjutab;

b) sertifikaatidesse lisatakse järgmine tekst:

"Komisjoni otsuse 2004/177/EÜ [5] kohaselt lubatud registreeritud hobune.";

c) sertifikaatide külge kinnitatud deklaratsiooni lisatakse järgmine tekst:

"Käesoleva sertifikaadiga hõlmatud hobune on ette nähtud osalemiseks olümpiamängude/paraolümpiamängude ratsavõistlustel (mittevajalik maha tõmmata) ja teda ei kasutada aretamiseks ega sperma kogumiseks tema Euroopa Liidu liikmesriigis viibimise ajal.

Korraldused on tehtud hobuse väljavedamiseks Euroopa Liidust viivitamata pärast olümpiamängude/paraolümpiamängude (mittevajalik maha tõmmata) ratsavõistluste lõppu.

Euroopa Liidust kavandatud eksportimise kuupäev ja koht: …"

Artikkel 3

Käesolev otsus on adresseeritud liikmesriikidele.

Brüssel, 20. veebruar 2004

Komisjoni nimel

komisjoni liige

David Byrne

[1] EÜT L 224, 18.8.1990, lk 42. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).

[2] EÜT L 130, 15.5.1992, lk 67. Otsust on viimati muudetud otsusega 2004/117/EÜ (ELT L 36, 7.2.2004, lk 20).

[3] EÜT L 86, 6.4.1993, lk 16. Otsust on viimati muudetud otsusega 2004/117/EÜ.

[4] ELT L 55, 24.2.2004, lk 64.

[5] ELT L 55, 24.2.2004, lk 64.

--------------------------------------------------